Իզիդոր Շարանևիչ

Իզիդոր (Իսիդոր) Իվանի Շարանևիչ (, ), ուկրաինացի պատմաբան և հնագետ։

Կենսագրություն 
1855 թվականին ավարտել է Լվովի համալսարանը։ 1873-1899 թվականներին՝ նույն համալսարանի պրոֆեսոր։ Կրակովի գիտությունների ակադեմիայի իսկական անդամ (1873 թ.)։ Հեղինակ է ֆեոդալիզմի դարաշրջանում Արևմտյան Ուկրաինայի պատմությանը վերաբերող ավելի քան 120 աշխատությունների, որոնցում անդրադարձել է նաև արևմտաուկրաինական հողերում հայկական գաղթավայրերի առաջացման (XI-13-րդ դարեր) հարցին։ «Հին Լվովը» (1862 թ., ուկրաիներեն) մենագրությունում արժանվույն է գնահատել հայերի դերը քաղաքի կյանքում, ցույց տվել, որ հայերն այնտեղ հաստատվել են նրա հիմնադրումից (13-րդ դարի կես) անմիջապես հետո, զբաղվել առևտրով, ծառայել իշխանի պահակազորում, մասնակցել քաղաքի կառավարմանը։ Մեկ այլ մենագրությունում Շարանևիչը ենթադրել է, որ Լվովի առաջին եկեղեցիներից մեկը՝ Սուրբ Հովհանը, 13-14-րդ դարերում եղել է հայկական եկեղեցի։ «Հայերը Ռուսիայում և Պոդոլիեում» (1868 թ., ուկրաիներեն) աշխատությունում (ուկրաինական պատմագրության մեջ հայերին նվիրված առաջին գիտական ակնարկն է) վերլուծել է դեպի Ուկրաինա հայերի արտագաղթի պատճառները, Ուկրաինայի հայկական գաղթավայրերը դիտել մի ամբողջություն։

Ծանոթագրություններ 

Ուկրաինացի պատմաբաններ
Ուկրաինացի հնագետներ
Լվովի համալսարանի շրջանավարտներ
Ուկրաինացի մանկավարժներ